সব ঠিকঠাক থাকলে সনি নর্দের সঙ্গে এবার তাঁরও মোহনবাগানের জার্সি পরে খেলার কথা ছিল। হাইতিয়ান তারকা শেষমেশ সবুজ-মেরুন-এ এলেও ‘এসএন ৫০’-র বন্ধু অপেক্ষায় থাকেন। সনি ক্রমশ বাগানের ভরসা হয়ে উঠছেন।

এই বিষয়ে অন্যান্য খবর

‘আসল’ মেসি কতটা ভয়ঙ্কর! সামনাসামনি দেখার অভিজ্ঞতা বলছেন ফ্যাবিয়েন


২৭ তারিখের ডার্বিতে সনিই খালিদ জামিলের ‘তুরুপের তাস’ হতে চলেছেন। প্রথম ডার্বিতে চোটের জন্য খেলতে পারেননি সনি। আসন্ন ডার্বিতে বাগানের প্রধান ভরসার পায়ের দিকেই তাকিয়ে মোহনবাগান বিশ্ব। গঙ্গাপারের ক্লাবের হয়ে সনি ফুল ফোটাতে শুরু করে দিলেও এত দিন পর্যন্ত বন্ধু ফ্যাবিয়েন ভোরবে ক্লাবের অপেক্ষায় ছিলেন। 

মেসির সঙ্গে বল দখলের লড়াইয়ে ফ্যাবিয়েন ভোরবে। 
অবশেষে অপেক্ষার অবসান। সনির বন্ধুর নতুন ঠিকানা কেরলের ক্লাব গোকুলাম। 
গত বার তিনি খেলেছিলেন নেরোকায়। এবার দেশের অন্য প্রান্তের ক্লাবে খেলতে দেখা যাবে ফ্যাবিয়েনকে। ভোরবের সঙ্গে কথাবার্তা পাকা হয়ে গিয়েছে গোকুলাম কর্তাদের। ১১ নম্বর জার্সি পরে খেলতে দেখা যাবে তাঁকে। আইলিগ-এর শেষ কয়েকটি ম্যাচ ও সুপার কাপে জন্য তাঁকে সই করাচ্ছে গোকুলাম। 
আইলিগ টেবলে ১৩ ম্যাচ থেকে ১১ পয়েন্ট গোকুলামের। লিগ টেবলে ন’নম্বর পজিশনে কেরলের ক্লাবটি। ভোরবে কি ফুল ফোটাতে পারবেন গোকুলামের মাঝ মাঠে? সেটাই এখন দেখার।